
No. 316/1940 


Ajutor extraordinar 
văduvelor de preoți 


Având în vedere greutăţile traiului, s'a aprobat, 
ca văduvelor de preoți, netrecute la Casa Generală 
de Pensiuni, să li se dea din fondul de ajutorare a 
Clerului un ajutor extraordinar de câte 2000 Lei, iar 
orîanilor de ambii părinți un ajutor extraordinar de 
câie 1000 Lei. i 

Aceste ajutoare se vor ridica deodată cu pensiu- 


PARTEA OFICIALA 


nea pe luna Februarie crt. 
Oradea, la 31 lauuarie 1940. 


No. 539/1940, 
Concurs la parohia Finiş. 


La pâărohia Finiş (protopopiatul Beiuş) devenită 
vacantă pin numirea M. On. Aurel Iluţiu de protopop 
la Marghita, se publică concurs pe termenul de 
1 Martie crt. 

Oradea, 14 Februarie 1940. 

"PARTEA NEOFICIALĂ 


“Realităţi muzicale 


Biserica, în marea sa operă de mântuire, pentru 
a purifica sufletele menite să cucerească împărăţia 
nemuririi, a primit în sânul ei toafe artele, le-a sfinţit 
şi în mod mistic le-a inspirat cu cea mai mare apro- 
iunzime. In special faţă de muzică, biserica întoţ- 
deauna a avut o mare atenţiune. Istoria Conciliilor ne 
relatează că una din preocupările Papilor precum şi 
a Părinților adunaţi, a fost »muzica în culful divine, 
subiect, care a provocat multe discuţii, iar în chip 
particular a îndemnat pe mulţi teoreticieni la studii 
temeinice asupra caracterului specific al muzicii bise- 
riceşti liturgice. Numărul mânuitorilor de melodii şi 
acorduri a fost, este şi va îi mare, dar biserica eter- 
nizează numai numele acelora cari au creat adevărate 
opere după gândul şi intenţia ei, căci ea a determinat 
clar şi precis idealul şi fondul pe care trebue să-l 
aibă muzica ei, a decretat şi a consfințit cu practica 
veacurilor că în biserica apuseană muzica ei este 
»coralul gregorian« iar în cea răsăriteană »psaltichia<, 
din cari frebue şi poate să se inspire orice compozitor 
în creația sa muzicală, iar stilul în care poate să 
scrie este stilul polifonic şi instrumentul admis în 
biserică, este exclusiv orga sau harmoniul. 


Deci trei sunt condiţiunile cari determină valoarea 
muzicii bisericeşti liturgice : | 

1. Să aibă material tematic luat din muzica gre- 
goriană ori psaltică, sau creat în strânsă şi imediată 


| înrudire cuea; 


2. Să prevaleze stilul polifonic specific melodiilor 
bisericeşti; şi 

3. Partea instrumentală să fie scrisă pentru orgă 
sau harmoniu, 


Prin contopirea acestor irei elemente orice com- 
pozitor, ajutat de geniul creat şi favorizat de momen- 
tul inspiraţiei, poate realiza compoziţii liturgice desă- 
vârşite după dorinţa bisericii lui Cristos, adecă capa- 
bile de a deştepta evlavia, de a întări credinţa şi de 
a aprinde dragostea față de Dumnezeu, 

Făcând o privire fugară asupra literaturii muzi- 
cale liturgice din biserica apuseană, şi scrutându-o sub 
aspectul acestor trei elemente capitale, vom desprinde | 
două personalităţi culminante, unul la început: „Gio- 
danni Pierluigi da Palesfrina“, iar altul în zilele 
noastre: Excelenţa Sa »Lorenzo Perosi«, dirijorul per-. 
petuu al corului »Capela Sixtină«. 

In lucrările liturgice ale ambilor, găsim cea mai 
desăvârşită respectare a acestor condițiuni fâră ca 
avântul artistic să fie stânjenit câtuşi de puţin. Şi 
tocmai din această cauză »missele< lor sunt nu numai 
frumoase, dar şi bune, şi desăvârşite ; căci legea îun- 
damentală în arta muzicală cere: »o compoziţie mu- 
zicală nu numai frumoasă dar şi bună». Deci orice 
neglijare a acestor elemente sau înlocuirea lor (a 
materialului tematic gregorian cu melodii populare sau 
a orgei cu orchestra, precum şi a stilului polifonic cu 
stilul armonic al coralului protestant) sunt rău venite 
şi consțituesc greşeli de fond. 

In literatura muzicală liturgică la Români, încă 
găsim aceste trei tendinţe; astiel, găsim puternice 
"tendințe de a folosi stilul polifonic la Muzicescu, 
Kiriac, Dima, Popovici-Racoviţă, Hubic, P. Constanti- 
nescu, Givulescu ; găsim năzuinţe de a se inspira din 
muzica psaltică la Kiriac, Dima şi mai ales Paul Con: 
stantinescu şi Ștefan Popescu; găsim încercări de a 
introduce elementul instrumental în muzica liturgică 
la Rev.-mul Fr. Hubic, dar încă nu orga, ci orchestra 
de cameră. 

Personalităţi culminante la cari toate trei elemen- 
tele esenţiale să fie îmbinate cum sunt la Palestrina 
sau Perosi, nu găsim, şi în parte e explicabil, căci în 
bisericile româneşti încă nu putem vorbi de muzică 
monodică unitară şi oficială cum este gregorianul, 
precum nici de instrument bisericesc, căci orga la noi 
nu numai că nu se foloseşte, dar nici nu se cunoaşte 
sub aspectul care ar trebui să fie apreciată. Aşa încât 
realitatea muzicală este, că suntem abia la începutul 


începutului. Dar sperăm că va veni şi vremea aceea 
când — vorba scripturii — »nu vă veţi închina nici 
în muntele acesta nici în lerusalim,.,. ci închină- 
torii cei adevăraţi se vor închina Tatâlui cu spiritul şi 
adevărul« — adecă nu vom lăuda pe Dumnezeu nici 
cu glasurile sârbizate din Banat nici cu non sensurile 
din alte părţi, ci adevărații cunoscători ai problemelor 
muzicale vor oferi o muzică monodică bisericească 
adevărată, care este psaltichia şi atunci cei ce cunosc 
tehnica stilului polifonic şi îşi dau seama de valoarea 
bisericească a orgei, vor putea crea liturghii echiva: 
lente cu »missele« romane, şi-şi vor putea oferi talen- 
tele în serviciul bisericii lui Cristos. 


P. Mihai Pop de Bruchenthal 














„Concepţia românească a ortodoxiei“ 


D-l prof. N. Jorga, consilier regal, fost prim-mi- 
njstru, a ținut. de curând la.Societatea femeilor orto-- 
doxe din Bucureşti, sub preşedinţia d-nei G. Tâtărescu, 
o interesantă conferință: »Concepţia românească a 
ortodoxiei<. (Vezi: România, Bucureşti 30 1 7940 
pag. 7—8). 

Deşi nu ne putem îneuşi concepţia D-sale câ 
religia e pentru nație, nu naţia pentru religie, adică 
pentru Dumnezeu, concepție păgână, osândită de Bi- 
serică de nenumârate ori, totuşi reținem câteva din 


constatările ce le face. Mai ales cele privitoare la 


Biserica română unită. 

lată aceste constatări : 

»S'a păstrat aproape tot [ritualul ortodox] în Bi- 
serica unită, care este foarte profitabilă poporului ro: 
mânesc, căci, dacă avem legâturi cu încă o mare 
autoritate mondială, la dânsa putem avea recurs în 
anumite împrejurări; şi chiar astăzi este foarte folo- 
sitor să fie o legătură între Scaunul roman şi dreptu- 
rile atacate cu obrâznicie ale neamului românesc. 
Legătura cu Papa este foarte folositoare şi e mai sim: 
palică decât legătura cu Patriarhul din Constantinopol, 
care este un şei naţional: cu toate sforţările nu se 
poate desiace din legâturile cu poporul său. Papa dela 
Roma se poate desiace de poporul italian, Patriarhul 
din Constantinopol nu se poate desface din legătura 
naţională cu poporul grecesc, Legătura cu Papa, iar, 
încolo. îormele Bisericii noastre, fără a părăsi nimic 
dintr'insa. Aceeaşi limbă, aceleaşi icoane, acelaşi fel 


al slujbii. Dacă, mai mult decât atâta, am recunoscut 
în-alte trei -puncte de: deos+bire, punctele catolice, 
nu prea vorbim de dânsele. 

„.. Prin urmare, cum vedeţi, dacă este vorba de 
o propagandă catolică, îngăduită în ea însăşi, ca ori- 
care alta, nu este nevoie să căutăm aiurea, nici chiar 
în Franţa, o altâ legătură cu. Biserica romană decât 
cea pe care o dă Biserica unită, aşa de respectuoasă 
îaţă de întreaga noastră tradiţie religioasă şi care, pe 
lângă aceasta, s'a despărţit aşa de puţin de ideea na- 
țională, încât a adus servicii esenţiale acestei idei na- 
ționale. Şi, dacă ortodoxia n'o recunoaşte, face o foarte 
mare greşală şi împiedică încercările pe care trebue 
să le facă toţi pentru a ne înfăţişa ca o singură na- 
țiune ... Națiunea există şi, dacă există, trebue men- 
ținută şi apâratăc. 

Dela sfârşit, reținem: »Dar de fapt şi Inochentie 
Klein (Micu) era tot un ţăran şi Petru Pavel Aaron, 
un altul, dar cei cari au mers la Roma au adus îo- 
loase naţiunii. Pe urmă, s'a ajuns la un anume »ca- 
nonicism« dela Blaj. de unde s'a putut desface, pentru 
a fi Român deplin, numai inteligenţa şi energia neui- 
tatului Augustin Bunea, care de aceea n'a ajuns nicio- 
dată episcop, dispreţuind orice, când era vorba să în-. 
deplinească funcțiunea sa de apărător al naţiunii sale. | 
La ortodocşi, marele Şaguna şi-a făcut ucenicia la 
Sârbi şi este un spirit protestant în alcătuirea unei 
Biserici naţionale a lui, ca şi o influenţă vieneză, aşa 
că nu mai este legătura de odinioară. Pe urmă se 

poate ajunge, în guvernamentalism, la un Vasile 
Mangra<. 
La această din urmă parte o singură observaţie. 


»Canonicismule dela Blaj nu poate îi chiar aşa de 

rău, căci tot în timpul din urmă, ceva mai înainte de 
Augustin Bunea, s'au impus veneraţiei tuturor Româ- 
nilor, ba chiar şi atâtor străini un Timotei Cipariu, un 
lon Micu Moldovanu, iar de curând loan Coltor, 




















O scrisoare papală şi un vis împlinit 


Sora Agnes Martin, moartă acum de curând, stă- 
reţa mănăstirei Carmelitane din  Lisieux (Franţa) 
a primit nu de mult următoarea scrisoare dela 
S. Sa Papa Pius XII:  »lubitei noastre fiice, 
sora Agnes a lui Isus din Carmelul .dela Lisievx, 
salutare şi binecuvântare apostolică. Papa Pius XII. 
Interesul cu care pietatea filială a familiei voastre 
religioase nu încetează să ia parte la grijile inimei 
Noastre părinteşti pentru pacea lumii şi sujletele ce 
se pocăesc, Ne este un foarte plăcut motiv de încre- 
dere în mijlocul strâmtorilor şi tristeţelor ceasului de 
iață — Rugăciunile şi jertfele voastre ce ajung uneori 
până la arderea de tot, Ne spun cu ce duh de cre- 
dinţă faceţi silă Cerului şi cât de fericite sunteţi că Vă 
puteţi închina, ca victime, pentru cauza Bisericii şi a 
lui Isus Cristos. Cu nu mai puțin interes pentru toate 
intențiunile voastre Ne ridicăm şi Noi inima la Dum- 
nezeu şi mulţumindu-i pentru duhovniceasca râvnă cu 
care vă hrâneşte prin Spiritul Sfânt, îi cerem să vă 
păzească în pacea lui şi să sporiţi în dragostea acestor 
mari şi frumoase virtuţi, pentru care fericita voastră 
mănâăstire:a dat lumei o privelişte atât de înălțătoare. 
Sfânta liturghie pe care Noi am slujit:o după dorinţa 
voastră la o dată ce ne este dragă (11. 7. 1936) Ne-a 
fost prilej deosebit de prielnic de a aduce în faţa ce- 
rescului Mire mărturia recunoştinței Noastre. Şi acum 
suntem îericiți de a Vă încredința odată mai mult de 
părinteasca Noastră bunăvoință şi de a Vă trimite tu. 
turora, ca chezăşie a harmoniilor cerului, Binecuvân. 
tarea Apostolică. Din Vatican, 14 Iulie 1939 (ss) Pius 
P. P. Xll.« 

Pentru a înțelege mai bine rostul acestei scrisori 
de mulţumire, trebue să amintim că pocăirea şi îndrep- 
tarea grupului naţional dela Action francaise, în frunte 
cu d. Lon Daudet. şi Charles Maurras, sunt datorite 
neîncetatelor rugăciuni şi jertie aduse de călugărițele 
Carmelitane din Lisieux, unde se păstrează racla cu 
moaştele făcătoare de minuni ale S. Tereza, această 
mică Regină a Cerului. Dupăce fericitul întru pomeni- 
re Papa Pius XI e nevoit să condamne numita acţi- 
une franceză şi pe toţi autorii şi sprijinitorii ei, el, ca 
de obicei, se adresează cu toată încrederea către »steua 
pontificatului său<, numita Sfântă din Lisieux şi fâgă- 
dueşte, în caz când cererea sa e ascultată, o atenţi: 
une cu totul deosebită pentru basilica ce începea să 
se zidească în cinstea ei la Lisieux. Gândul bunului 
Sfânt Părinte era să vină el personal să consacre a- 
ceastă basilică. Boala grea, care atunci îl ameninţă cu 


moarte, îl împiedecă să facă acest lucru. Trimite, însă 
pe locţiitorul şi urmaşul său, cardinalul Pacelli, ru- 
gându-l să-şi aducă aminte acolo, la racla sfintei, de 
o cauză sfântă care-i stă atât de mult la inimă. N'a 
numit aceasta cauză, dar s'a înţeles bine despre ce 
poate fi vorba. De atunci rugăciunile şi jertfele s'au 
ținut lanţ neîntrerupt şi iată, câteva ore înainte de-a- 
şi da obştescul sfârşit, Pius Xl are nespusa mângâie- 
re să primească cererea de iertare, recunoaşterea 
greşelii şi făgăduinţa că se vor îndrepta a întregului 
grup naţional, reprezentat de Action francaise. Văzând 
această curmare a unui bogat izvor de rele şi nădej- 
dile pentru un viitor fericit al fiicei celei mari a Bi- 
sericei Romane, care este Franţa, Pius XI a putut 
închide ochii mulţumit şi fericit; îşi văzuse un vis îm- 
plinit. Dea Domnul ca visurile de fericire ale acestui 
mare Papă, precum şi ale urmaşului sâu glorios să 
se împlinească rând pe rând cu privire la toate ţările 
pământului şi când va voi Cel de sus, şi cu privire 


la scumpa noastră Românie. 
Joan Georgescu 








Mare sărbătoare la Lugoj 


Capitlul și întreaga dieceză a Lugojului a 
ținut să sărbălorească aniversarea de 60 de 
ani de vieaţă a Preasfinţitului Episcop loan 
Bălan. 11 Februarie, ziua de naştere, a adunat 
în jurul sărbătoritului, toală suflarea române- 
ască din localitate şi mulţi reprezentaţi din 
întreaga provincie milropolitană. Programul fe- 
sliv s'a început cu o solemnă slujbă arhierească, 
urmată de Doxologia de mulţumire lui Dumne- 
zeu. Au urmat apoi la palatul episcopesc re- 
cepţiile la care s'au oferit sărbătoritului, însem- 
nate daruri: un automobil Ford m. 39 din 
partea capiilului şi a diecezei, o icoană frumo- 
asă de argint a Preacuratei din partea Reuni- 
unii de misiuni şi altele. Inaltul Guvern a fost 
reprezentat printr'un D. inspector, care a pre- 
zentat în numele M. S. Regelui Corol Il. nu 
numai felicitări ci şi decorația Steaua României 
în grad de ofiţer. 

O masă servită în sala consistorului celor 
mai alese personalităţi din localitate, la care s'a 
toastat cu căldură, a încheiat solemnitatea acelei 
zile de înaltă simţire creştinească şi românească. 

Datorinţe părintești în lumina credinţii 


Nu fără motiv e o părere unanimă că refacerea 
societăţii de azi şi aşezarea ei pe făgaş sigur nu se 
poate concepe fără acea celulă, parte minusculă la 
aparenţă, dar aşa de importantă, care e familia, 

Familia! Ce cuvânt sublim, chiar dumnezeesc, pen- 
trucă acela care i-a fixat esenţa a îost însuş autorul 
naturii: Dumnezeu. Şi fiindcă familia înseamnă auto- 
ritate care se exercită prin părinţi, cred de nimerit să 
vedem datorinţele sacre ce le incinmbă acest rol. De 
oarece dela înţelegerea rolului de părinte în mod ne- 
cesar urmează sanarea în rădăcini a societăţii bolnave 
de azi, 

Dumnezeu n'a întemeiat familia caşi o societate 
egală în care membrii să aibă toți aceleaşi drepturi şi 
obligaţiuni, ci ca o asociafie ierarhică, în care fiecare 
cu obligaţiuni şi privilegii speciale tind la binele îa- 
*niliar. Soţul caşi tată, depinzând dela el autoritatea 
de şei al familiei, soția caşi mamă deprinzând şi ob- 
servând supunerea ce a jurat-o soțului, e investită cu 
o parte din autoritatea care o are cel dintâiu, cu spe- 
cială referință la copii. Copiii la rândul lor supunân- 
du-se părinţilor cu puteri unite şi armonizate tind la 
realizarea binelui familiar. Şi aceasta orânduială nu e 
omenească. Ea exista deja şi era în ființă în Paradi- 
sul pământesc, e înscrisă în a patra poruncă a Deca- 
logului şi menţinută şi în noua Lege a harului. Con- 
siderâud scopul familiei, părinții sunt responzabili în 
faţa lui Dumnezeu de datorințele sacre ce le au, ne- 
putând nici unul abdica dela rolul ce-l are fără a vă- 
tăma în însaş firea ei familia. 

După acestea conziderente, datorințela primordiale 
ale părinţilor în mod clar se scot în evidenţă. Cea 
dintâie e iubirea faţă de odrasle. Dar s'ar părea ceva 
ridicol să-i recomanzi unei mame, cum să şi iubească 
copiii. Şi totuşi nu este chiar aşa. Nimic mai greu decât 
să ştii deprinde în mod exact şi în egală proporţie 
bunătatea şi asprimea, cum să le aplici ca să fie fo- 
lositoare când una când alta. A-şi iubi copiii e ceva 
de totul natural. Dar a iubi nu înseamnă să te legi 
la ochi ca ei să-şi împlinească toate capriciile lor, 
Înseamnă a se comporta în orice clipă faţă de ei, ca 
atât una cât şi alta, bunătatea şi severitatea, să le 
fie folositoare. Aceasta înseamnă să înţelegi sufletul 
copilului, înseamnă să şti să-l supraveghezi în mod 
treptat după diferitele etape ale vârstei prin care tre- 
ce, Şi punctul cel mai fragil — vârsta dela cincispre- 
zece până la opisprezece ani — e cel mai critic din 
punct de vedere psihologic. E vârsta de când mai 
mult se impune supravegherea atentă şi prudentă. 
Atunci sfaturile, îndemnurile şi directivele să tindă în 
a-l întări mai mult. 

Punctul de onoare între datorințele paterne îl 
ocupă însă instrucţia, educarea copilului, respective 


a tânărului, E părere sigură că ştiinţa cultivă, lărgeşte 
cercul de cunoştinţe, înalță şi.e un mijloc de a ne 
câştiga şi existenţa. Numai prin aceasta se poate cu- 
ceri un loc în societate, în care să fi folositor. Dar 
cea ce e mai însemnat pentru tinăre să cunoască pe 
Dumnezeu. lată cea mai de seamă, prima, cea mai 
utilă dintre toate ştiinţele şi cunoştinţele. Şi e locul să 
accentuăm aici că se comite adevărată crimă când e- 
ducarea se face într'o şcoală laică neutră, care dă tot 
bagajul de cunoştiințe ce-l duce pe tânăr la dezastru 
şi nefericire sigură. Toată educaţia se întemeiază pe 
cea religioasă, pentrucă cel dintâiu lucru ce trebue să-l 
înveţe şcolarul: sunt datorințele faţă de Dumnezeu. Dar 
şcoala laică, neutră se pune deadreptul contra credinţii. 
Şi Isus ne spune: Tot celce nu e cu mine, împotriva 
mea este. Doar se ştie că nu poţi să-ţi însuşeşti cu- 
noştințe exacte despre firea lucrurilor fără să nu te 
ridici la autorul lor, Dumnezeu, care le-a tăcut, 

Și îndrăznim să proclamăm un adevăr pe care 
nimeni nu“l-a putut contesta: o educație care nu fine 
seamă de religie şi credință, pe lângă că e incom- 
plectă și falsă e și infructuoasă. Din acest motiv tre- 
bue să ne năzuim cu toţii, părinţii şi şcoala, spre o 
creştere a tineretului în spirit creştinesc, spre o şcoa- 
lă, în care dascălul să îmbine adevărul ştiințiiic cu 
cel morai religios. Aşa va fi întărită credința tânăru- 
lui, aşa va deveni virtuos şi format caracterul lui. 

O altă datorinţă capitală ce apasă părinţii şi care 
trebue să-i preocupe e și căsăloria fiilor. Fiii au dre- 
ptul să-şi fixeze ei viitorii tovarâşi de vieaţă. Şi 
greşeşte acel părinte care ar căuta să le impună o 
unire care nu le-ar plăcea, numai din interes, vani- 
tate ori consideraţie socială. Dar tot părintele trebue 
să aibă griji ca nu cumva tânărul să cadă pradă pa- 
siunilor care să-l sufoace, Aici judecata rece şi clară 
a tatălui trebuie să se arate la timp ca o“ medicină. 
El trebue să fie un sfătuitor! Şi nimeni nu sfâtueşte 
bine dacă mai întâiu nu se cugetă şi adânceşteo 
chestiune din toate punctele de vedere, cea ce nu se 
poate face de nu se va cere harul și asistența Celui 
de sus, care împrăştie norii întunericului şi face să 
răsară lumină în orice încurcătură. | d 

lată părinţi şi mame creştine, datorinţele de ob- 
servat în rolul sublim în care v'a așezat Pronia du- 
mnezească. Scrutaţi-vă conştiinţa ca să vedeţi cum 
v'aţi împlinit aceestă datorinţă legată de voi. Copiii 
voştri au să răspundă numai de ei în faţa lui Dumne- 
zeu: voi însă aveţi să răspundeţi si de voi şi de ei. 
Și dacă ve[i pulea da răspuns bun la înjricoșata 
judecată si în această privință, v'aţi câştigat vouă, 
lor şi neamului fericirea atât vremelnică cât şi cea 


veșnică, ; 
Păr. Nicolae Cristea 

Martin Grabmann 


a împlinit de curând (5 1 1940), 65 de ani de vieaţă. 
Inainte cu 5 ani, intelectualitatea germană i-a închinat 
un volum omagial cu prilejul jubileului său de 60 de 
ani de vieaţă. 

Sărbătoritul merită această cinste. Cărticica sa 
despre Toma de Aquino (1912), tipărită de nenumă- 
rate ori şi tradusă în atâtea lhmbi europene, înlesne- 
şte cunoaşterea celui mai însemnat filosoi şi teolog 
medieval. 

La fel este a sa Introducere la „Summa Theolo- 
gica“ a S. Toma. 

Monumentală este Isforia metodei școlastice 
(1909—11), care se încheie cu veacul XII. Veacul XIII 
e atât de bogat, încât pentru înfaţişarea lui nu ajung 
două volume. 

Urmează : Traducerile latinești ale lui Aristoteles 
- (1916); Cea mai veche școală Tomistă etc. 

In 1933, tipăreşte Istoria Teologiei catolice (tra- 
dusă şi în limba italiană). 

Deosebit de' importantă este şi lucrarea sa: 
Vieafa spirituală medievală (1926 şi 1935). 

In 1930, cu prilejul aniversării a 1500-a a morţii 
S. Augustin, profesorul de filosofie dela Facultatea de 
teologie catolică din Miiochen (fo:-tul nostru profesor 
la aceeaşi facultate a universităţii din Viena) publică 
un important studiu asupra înrâuririi S. Augustin în 
prețuirea şi întrebuinţarea antichitâţii în evul mediu ; 
de asemenea daspre ideile fundamentale ale S. Augu- 
stin despre suflet şi Dumnezeu. 

Dar nu putem avea pretenţia de a da aici lista 
tuturor lucrărilor acestui profesor cu renume european. 
Ajunge să spunem că, înainte de a începe el şi marii 
sâi tovarăşi de muncă şi de ideal Deniile şi Ehrle 
vasta lor operă publicistică, abia se cunoştea a cincia 
parte (:/,) dn textele operelor filosofice şi teologice 
medievale. Astăzi sunt cunoscute aproape toate. Ger- 
manii au fondat, în acest scop, o mare bibliotecă de 





cercetări speciale: „Contribuţii la Istoria Filosofiei 
Medievale“, | 

Rezultatul ? O mulțime de prejudecăţi sinistre 
înlăturaie. 

Astăzi nu se mai vorbeşte cu batjocură şi di- 
spreţ despre Şcolastică, precum se vorbea pe timpul 
lui Fichte, Hegel ş.a. 

Astăzi chiar un gânditor aşa de străin de catolia 
cism ca Spengler scrie că toate problemele filosofiei 
moderne s'au pus, s'au formulat şi, pe cât e cu pu- 
tință, s'au soluţionat în evul mediu. 

Se mai poate, deci, vorbi de un obscurantism 
medieval ? Nu sunt mai curând obscurantişti cei ce 
acuză de ignoranță şi obscurantism pe cei mai stră- 
luciţi reprezentanţi ai gândirii omeneşti ? : 

Intr'adevăr, nu găsim originile iluminismului mo- 
dern încă la loan de Jandun şi urmaşii lui Siger de 
Brabant (secolul XIV)? | 

N'a criticat O.kham argumentele pentru existenţa 
lui Dumnezeu, întocmai ca şi Kant, »înfeleptul dela 
Kânigsberg ?« 

Nu găsim, într'o anume formă, »idealismul obiec- 
tiv al lui Hegel şi Schelling încă la Eckhart, acest 
creator al limbei germane culte ? 

Nu propovăduia Şcoala din Chartres (lângă Paris) 
în veacul XII un naturalism vital, 'ca şi Spinoza, pan- 
teistul zilelor noastre ? 

N'a lămurit S. Toma de Aquino în chestiunea VIIE 
despre adevăr (de veritate), unde vorbeşte despre felul 
de cunoaştere al spiritelor pure (îngerii), toate dificul- 
tăţile metafizicei de astăzi ? 

lată, deci, că tot ce e bun şi cuminte a fost şi 
mai înainte. Datoria noastrâ e să păstrăm aceste ele- 
mente de valoare şi să le sporim, pe cât ne stă în 
putinţă cu altele noui. 

lată omagiul nostru pentru merituosul profesor 


Grabmann ! 
I. Georgescu 





O manifestaţie românească peste hotare 


In cadre solemne, într'o atmosferă caldă, studen- 
ţii colegiului »Pio Romeno« din Roma şi-au ţinut 
prima şedinţă a societaţii sf. » Nichita al Remesianeic. 
Urmând o veche tradiţie a înaintaşilor, lor, clericii 
Români din Roma au simţit necesitatea unei societăţi 
Academice care să le dea ocazie şi îndemn a-şi des: 
volta aptitudinile individuale, aprofundând cunoştinţele 
necesare unui viitor preot în România. Aşa, în ziua 
de 21 lan. 1940 se ţine prima şedinţă la care iau 
parte: Em. Sa Card E. Tisserant, Secr. »Pro Eccle- 
sia Orientali«, Ex. Sa d. Petrescu Commen, ambasa: 
dorul României pe lângă sf. Scaun, cu d-na, Ex. Sa 


R  Bossy, ministul României pe lângă Quirinal, Ex. 
Sa Msgr. Iosif Cesarini, Asesorul S. Congregaţii 
»Pro Ecclesia Orientali« d. prof. univ. E. Panaifescu, 
directorul şcoalei române din Roma cu d-na, d. prof. 
univ. Nicolae Herescu preşedintele Soc. Scriitorilor 
Români, Rev mul Dr. £. Tăutu consilier eclesiastic, 
studenţii şcoalei române, clericii români ai celorlalte 
colegii şi alţi membri ai coloniei române din Roma. 
La intrare Em. Sa Card. E. Tisserant e primit cu 
»Pe Stăpânul şi pe Cardinalul nostru< intonat de co- 
rul Societăţii. la imediat cuvântul Păr. Rector E. 1. 
Evrard, arătând motivele cari l-au îndemnat să aprobe 

înființarea Societăţii. In cuvinte sincere arată rolul 
mare al societăţii şi apoi mulţumeşte asistenţei pentru 
gestul făcut onorând cu prezenţa această întrunire. 
Păr. Octavian Bârlea, preş. Societăţii, schiţează 
istoria pregătirii clericilor de pe vremuri, gru- 
paţi în societăţi literare, a căror menire era adapta- 
rea cunoştinţelor câştigaţe în Universităţi necesităţilor 
ţării noastre. Schiţează apoi viaţa şi opera patronului 
Societăţii sf. »Nichita al Remesianei« apostolul Româ- 
nilor, scriitorul bisericesc şi autorul lui »Te Deum«. 

Urmează apoi conferința Rev. Virgil Maxim, care 
constitue primul pas în activitatea Societăţii. Titlul 
conterinţei e cât se poate de sugestiv: »I. Romeni e la 
Santa Sede nel secolo XV. Porneşte dela constituţia 
lui Pius al XI din care scoate în evidenţă dragostea 
Pontificilor Romani faţă de neamul românesc şi este 
chiar un prinos adus memoriei marelui Papă. Apoi 

arată latinitatea neamului şi a limbii române în ope- 
rele lui Enea Silviu Piccolomini, ajuns Papă sub nu- 
mele de Pius al Il-lea 1458—1464; încercările de. 
unire religioasă dela Conciliile ecumenice din Constanţa 
1415—18 şi Florenţa 1438—39. Arată legăturile Dom- 
nitorilor noştri cu Scaunul din Roma. Lucrarea Rev. 
Maxim a fost cât se poate de reuşită arătând asis- 
tenţei încă odată dragostea şi -devotamentul nostru 
faţă de sf. Scaun. Ca recompensă Dl. Petrescu Com- 
men, ambasadorul României, cere ca lucrarea Rev. 
Maxim să fie tipărită pe cheltuielile D-sale. DI. pro- : 
fesor Panaitescu, dă câteva sugestive îndrumări tine- 
rilor spunând că se bucură văzând concretizându-se 
năzuinţele ce s'au făcut în ţară de a salva latinitatea. 
Intr'o atmosferă de caldă şi românească familiaritate 
serbarea se termină, . plecând fiecare cu mulţumirea 
că aici se munceşte. 











Episcopul Samuil Vulcan 


Contribuții la 


In Viena reacționară şi bănuitoare, care cu doi 
ani mai înainte executase pe Martinovici şi soţii săi 
pentru idei avansate şi activitate subversivă, Şincai nu 
găsi ceea ce sperase şi, de aceea, răsvrătitul Blăjan îu 
silit să-şi caute un refugiu îerit între streini. Adăpo- 
stul dat de contele Daniel Vass din Sinea îi veni 
ioarte bine până la 1803. Atunci prinse de veste că 
prietenul său Micu şi-a găsit un post la Buda şi ple- 
că să-şi încerce din nou acolo sorții vieţii. 

Trecu pela Oradea, dar acum nu mai avea nici 
un motiv, ca în 1796, să se grăbească, Petrecu aici 
trei luni, fiind oaspele vlădicului, care îl găzdui în 
„tusculan“ şi în fiecare zi era invitat la masa lui. Avu 
ocazie să cunoască lumea şi să lege relaţii cu per- 
soane preţioase, ca : Samuil Vulcan, 1. Silaghi, S. Bran 
1. Corneli, Nicolae Vitez, Gh. Fărcaș şi distinsul poet 
şi director al Academiei din Oradea M. 7erfina.!) 

Îi găsi în plină activitate cărturărească, fiindcă acu- 
ma, Sub supravegherea lui Vulcan, traducea în latineşte 
cronica lui Miron Costin, pe seama istoricului Engel, 
Şincai se simţi bine aici, îi reveni pofta de vieaţă şi 
lucru ; nădejdi spre mai bine îi copleşisă sufletul. Acum 
scrise şi vestita sa Elegie, ca la sfârşitul anului 1803 
să se afle în Buda, în tovărăşia prietenului Micu, un 
oropsit al sorții ca şi dânsul. 

În anul următor se împărţiră pe strâmtele venituri 
cum putură. Micu rezervă pentru sine postul de cen- 
zor pe lângă Cons, Lt, iar lui Şincai îi reveni postul 
de corector dela tipografie, ca să înceapă rodnica acti- 
vitate, cu relaţii largi în lumea învăţaţilor, frecventări 


i) Idem: op. cit. pag. 2! şi Elegia, nota 25. 


O Corneinorare de V. Bolca . 


de biblioteci şi tipărituri atât de utile pentru neamul 
nostru. Aici primiră, în 1805, trista veste că binefăcă- 
torul şi protectorul lor Dărăbant s'a mutat, în 13 Oct. 
în lumea drepţilor. Le-a comunicat-o prietenul Corneli . 
din Oradea, care le mai spunea că testamentul vlădicu- 
lui după cât se svonise, cuprinde lucruri bune cu pri- 
vire la sprijinul culturii naţionale. Dar nădejdile în 
această direcţie aveau sâ se spulbere în curând. În 13 
Mai 1806 avea să plece din această vieaţă şi Micu, 
Modest şi discret, după cum trâise, avea să-şi dea su- 
îletul în braţele lui Şincai, lăsând, pe acesta din urmă, 
singur cu necazurile, cari aveau să îie de acum şi 
mai bogate. 

__De acum grijile pentru cultura naţională şi per: 
soanele care o reprezentau trec în seama lui Vulcan. 
Cu Micu, pe care viitorul episcop îl stima, pe cât 
vedem, avuse : foarte puţine legături. In afară de co- 
respondența din 1787—88 prin care acesta îl ruga, 
pe când Vulcan era vicerector în seminarul din Lem- 
berg, ca să-i plaseze câteva exemplare din Biblia 
gata de tipar, printre clericii din institut şi să inter- 
vină în aceeaşi cauză către mitropolitul din Cernăuţi, 
mai urmară întâlnirile din Oradea. !) La dorinţa lui 
Vulcan redactează Micu o copie după »istoria și 
lucrurile și întâmplările Românilor« ce se păstrează 
până azi între manuscrisele eparhiei. 2) Afară de ace- 
stea nu mai cunoaștem altele, 

Acum postul de cenzor din Buda era vacant şi, 


i) Dr. Iacob Radu: Doi luceteri rătăcitori, pag. 6—7 şi. 
Anexele IV şi V, pag. 35—36. 
2). Nicolae lorga : op. cit. pag. 186—188. 

în mod firesc, el ar îi revenit lui Şincai, ca unul ce 
se afla acolo, El însă, prin faptul că eșise din călu- 
gărie şi nu era preot, nu putea reprezenta în mod 
autorizat credinţa bisericii şi cenzura mai ales se în- 
drepta în această direcţie. După relatările tipografiei 
era şi prea bătrân şi cu vederea slâbită, aşa că sa: 
tisfăcea cu greu cerințele împreunate cu postul de 
corector. De bună seamă că el îşi înţelegea situaţia 
şi de aceea, cu toate insistenţele depuse ca să câ- 
ştige postul, el nu protestează împotriva numirii lui 
Corneli, ce se făcu în 26 Mai 1807, pe biza recoman- 
daţiei lui Vulcan. Scrisorile adresate lui Corneli după 
această dată ne desvălue starea sufletească a omului 
îngrijorat de ziua de mâine şi nicidecum a unui re- 
voltat, căruia i se răpise un drept.!) 

_Canonicul din Oradea nu va ocupa niciodată 
postul la care Vulcan va recomanda în 22 lulie 1808, 
pe învățatul protopop Petru Maior, ce îu numit cu 
data de 2 Septemvrie. El se prezentă la post în 7 
Martie anul următor, petrecând aici până la moarte.?) 

Şincai rămase iarăşi pe drumuri şi episcopul căută 
să-i găsească un rost. Intâi se pare că se gândise să-i 
câştige o numire în postul de director al şcolilor na- 
ţionale din eparhie, din care fusese delăturat Corneli. 
Gândul acesta îl părăsi, căci un om cu faima lui 
Şincai, cu activitatea prestată de el în Ardeal, n'ar fi 
tost tolerat în fruntea şcolii româneşti de către domnii 
de pământ cari promiteau Românilor bătaie şi ştreang 


nr i 


îi locul clădirilor şcolare, pe care aveau obligaţia ca 
să le ridice. 

O soluţie trebuia totuşi să se găsească şi atunci 
Vulcan se gândi să-i ofere o pensie viajară pe care 
să i-o plâtească până la sfârşitul vieţii. 5) In 3 lulie 
1808 Şincai îi mulţumeşte pentru gestul de generozi- 
tate, dar se vede că el'îşi găsise socotelile în altă 
parte. Invitat în .mod insistent de către conții Vass, 
ca să-şi adăpostească bătrâneţele în casa lor ospita- 
lieră, în 23 Mai 1808 îşi dădu demisia din postul 
pe care-l ocupa în mod provizoriu la tipograiie, ca să 
se retragă iarâşi în liniştitul sat de lânga Caşovia. *) 

El se găsea în perioada când lucra din zor la 
uriaşa operă, a cărei probleme îl preocupaseră o vieaţă 
întreagă, Popasul la castelul din Sinea ia prins bine 
ca să-şi revizuiască materialul iar în 1810, după ce 
observă oarecari lipsuri, plecă la Oradea ca să le 
complecteze în bogata bibliotecă a lui Vulcan. Petrecu 
aici un an de zile şi ajunse cu redactarea cronicei 
până la anul 1739, unde se opri.5) La începutul anului 

1) (dem : op. cit. pag. 218 — 220. 

2) At. M. Marienescu: Vieaţa şi operele lui Petru Maior, 
Buc. 1883 pag. 26—27. In ce priveşte numirea lui Maior în 
postul de cenzor şi anexele dela pag. 47—59. 

3) O. Densuşianu : Cercetări istorice în arhivele şi biblio- 
tecile Ungariei şi ale Transilvaniei. Buc. 1880 pag. 12. 

î) Andrei Veress: Tipografia româneas:ă din Buda. În 
revista „Boabe de grâu“, anul III, No. 12 pag. 598. 

5) A. Papiu Ilarian: op. cit. pag. 25. 

1812 o supune cenzurii din Oradea iar Anfoniu Szer- 
dahely, revizorul regesc de aici o găseşte bună şi-i 
se permite tipărirea ei în oricare tipografie din 
Ungaria. !) 

Acum vesteşte crăiasca tipografie din Buda că 
şi-a terminat opera, pe care o traduse şi în limba la- 
tină şi'i face oferta ca ea să fie tipărită în ambele 
limbi pe cheltuiala statului. Primind răspuns negativ 
şi în lipsă de editor, el pleacă spre Ardeal, unde 
credea că prin ajutorul priceputului tipograi din Sibiu, 
Martin Hochmeister, va putea să o scoată la lumină. 2) 
De bună seamă îl mâna într'acolo şi credinţa că opera 
sa istorică va găsi o desfacere bună în această provin- 
cie, cu o pătură cultă românească mai numeroasă. 
Deziluziile îl întâmpinară şi aici. Cenzura lui Josif 
Martonfi, cu verdictul său drastic, îl aduse desamăgit 
din nou la curtea din Oradea. In poartă îu întâmpinat 
de Vulcan. Disperarea şi oboseala drumului şi a hăr- 
țuelilor îi erau imprimate pe faţă. Va îi simţit în- 
treaga inutilitate a frământărilor sale pentru o cauză 
care momentan era pierdută. Dar nu-şi pierduse în- 
crederea în preţul comorii pe care o purtase în tot 
lungul ţării, pe drumuri prăfuite în desagii grei. De 
aceea se adresează prietenului său : 

»Samuile ! să mâ primeşti iar în curte-ți nu pe nimic, 
dar voiu să-ți îac o copie din cronică, pentrucă 
mă veţi ţinea«. 

Dar se vede că un temperament ca al său putea 
să-şi oblojească mai ușor rănile între străini. Umilinţa 
şi desnâdejdea se puteau ascunde acolo mai bine. 
După. câteva peregrinări, îmbrâcate în imprecizii de 
legendă, se retrase la Sinea, unde în 2 Noemvrie 1816 
se stinse, iar curtea lui Vulcan rămase văduvită de 
un prieten ale cărui gânduri străluciseră aici în răstim- 
puri, ca din ele sâ zămislească fâgaşuri şi probleme 
de activitate, 


1) Ion Modrigan: Soarta Cronicii lui Șincai, în „Cultura 
Creştină“, anul Vi No. 1 pag. 21. 

2) Andrei Veress: Note și scrisori şincaiene, în Acade- 
demia Rom. Mem. Sect. Lit. $. Il Tom. [ll pag. 485 











— A VI. săptămână orientală. La iniţiativa 
Em. Sale Card. Luigi Lavitrano, Preşged. Asoc, Cat. 
ltaliene pentru orientul Creştin şi a Rev.mului Pâr. 
Augustin Gemelli, Rectorul Universităţii catolice din 
Milano, se va ţine în zilele de 11—i4 Aprilie a.c. 
în Milano o săptămână de rugăciuni şi de studii pen- 
tru Orientul Creştin. Aceasta va îi a Vla săptămână 
închinată Râsăritului Creştin, după cele ţinute la Pa- 
lermo (1930), Siracusa (1931), Venezia (1934), Bari 
(1936), Firenze (1938) iar a Vil-a va avea loc în 
1941 la Genova. Lucrările Congresului din acest an 
se vor ţine în cel mai puternic centru al culturii ca- 
tolice italiene, sub patronajul S. Congregaţii Orientale 
şi vor lua parte la ea Cardinali, Episcopi, profesori şi 
alte personalităţi insemnate ale vieţii şi culturale religio- 
ase italiene. Programul detailat se va publica la timp. 

CRONICI 

— Spre Roma. Miercuri, 14 Februarie a. c. 
orele 14'31, cu acceleratul dinspre Cluj, au sosit în lo- 
calitate Ex. Sa I.P.S, Mitropolit Alexandru Nicolescu 
şi Ex. Sa luliu Hossu, episcopul Clujului. In gară au 
fost intimpinaţi de |. P. Sa Episcopul Frențiu, D-l Dr. 
Augustin Chirilă primar şi Dr. Victor Gherman aj. de 
primar al municipiului, precum şi de un grup de pre- 
oți din localitatete. Joi, în 15 Febr. Inalţii Chiriarhi 
însoţiţi şi de Ex. Sa Episcopul diecezan au plecat, cu 
„acceleratul de 10'46 spre Timişoara, de unde cu sim- 
plonul vor continua drumul spre Roma. În gară au 
fost salutaţi de membrii clerului, precum şi de repre- 
zentatele Reuniunii Femeilor Unite în îrunte cu pre- 
zidenta D-na Elena Dr. Cădariu. 


A murit sora mai mare a S. Tereza. În 19 
lan. a. c. a murit la Lisieux, în vârsta de 80 de ani, 
Maria Martin, în călugărie Sora Maria a S. Inimi, sora 
mai mare a S. Tereza a Pruncului Isus. În aceaşi 
mănăstire mai trăiesc încă alte două surori ale Sfintei: 
Paulina şi Ceiina, iar alta, Maria Leonia, e călugăriţă 
în mănăstirea Visitandinelor la Caen. Răposatei i se 
datorează dacă noi avem acea perlă a literaturii creş- 
fină care e »/sforia unui suflet«. De fapt, dânsa o 
sfătui pe stareţa mănăstirii Sora Agnes (Paulina) să 
impună 'sorei mai mici, Terezei, să scrie acele pagini 
minunate, 

— + Can. Dr. loan Sâmpăleanu. Joi, în 1 
Februarie a. c. a trecut la cele vecinice, în Turda, 
după o boală lungă, Dr. loan Sâmpăleanu, canonic al 
Ven. Capitlu Metropolitan din Blaj. Avea 74 de ani. 
Răposatul a fost pe vremuri profesor la Academia 
Teol. din Blaj şi senator. Pentru meritele Sale pe te- 
ren bisericesc şi naţional a fost decorat cu ordinul 
»Steaua României«, »Regele Ferdinand« şi distins cu 
Răsplata muncii pentru biserică. Inmormântarea a 
avut loc în cimitirul parohial din Turda. Odihnească 
în pace! 

Al. Lascarov-Moldovanu, Tătunu, roman, ed. II. 

Cărţile D-lui Al. Lascarov—Moldovanu sunt gustate de o 
anumită categorie de cititori pentru conţinutul lor creştin şi 
pentru temele creştine pe cari ele le pun. Unele din ele au 
cunoscut mai multe ediţii, semn de reîntoarcere spre alte 
probleme, decât acele puse de romanul numit modern. Tătunu, 
e romanul dragostei; mediul în care se manifestă e familia, 

subiectul tată!, obiectul soţia, copiii şi oamenii în general 
Romanul nu are acţiune ; are în schimb tipuri bine conturate 
şi e o spuză de gânduri. E înteresant, că eroul nu are nume 
de familie, pentru toţi el e „tătunu“ a lor cinci copii, dintre 
cari pierde doi. i 

Tătunu e supus ia două procese: familiar, fidelitatea con- 
jugală, şi profesional, avocat, cinstea profesională. În primul 
birue prin copilul mic mort de curâud, în al doilea prin însaşi 
firea de- om cinstit, ajutat de muncă şi răsplata muncii. -La 
aceste două se poate adăuga: credinţa. Tătunu e un indiferent; 
boala celui mai mare băiat, mort apoi în războiu, îi redă cre- 
dinja şi-l împacă mai târziu cu pierderea acestuia. Aşa dar-o 
nouă scăpare prin copii. 

Atmosfera e armoniasă, copiii sunt ce suni prin tată, mi- 
nunat ajutat în opera educatoare de o soţie înţelegătoare. 
Membrii familiei trăiesc în dragoste şi desvoltă dragostea. O 
notă discordantă o va forma băiatul mai tânăr cuiundat în. 
petreceri; pe acesta îl va salva tatăl prin dragoste. Tot drago- 
stea îl va face, după ce îi va şti pe toţi aşezaţi la casele lor 
şi-i moare soţia „Maria lui Tătunu“, să se retragă la o mănăstire. 

Sunt aici o mulţime de teme secundare, o limba bogată, 
un stil captivant şi putinţa de a se molipsi oricine de drago- : 
stea adevărată. 


Al. Lascarov-Moldovanu : Vieţile Sfinţilor, vol. V. Buc, 
1939, pag. 370. Lei 50. 

Poporul credincios nu preţueşte ediţiile critice despre vie- 
țile sfinţilor, cari pot pune pe gânduri, ci el reţine fapta mi- 
nunată, din care se alimentează sufleteşte. Pentru cei ce nu 
vor să cerceteze istoricitatea atâtor minuni şi feluri de martirii. 
şi învingeri prin deşert şi singurătăţi mănăstireşti a răului din. 
trup, este şi acest volum V prelucrat într'o limbă înmiresma'ă 
de însăşi întâmplările povestite. De altfel inimii mai tare îi 
grăeşte dragostea decât raţiunea; în volumul acesta este 
multă dragoste faţă de Dumnezeu şi de oameni, multă milă şi . 
înţelegere sfântă pentru neputinţele omeneşti. 

Cartea dă aproape vieaţa fiecărui sfânt însemnat în ca- 
lendarul nostru în perioada dela 1 Iulie (Cosma şi Damian). 
până la 22 Sept. cu puţine lipsuri. Cartea încălzeşte şi de- 
şteaptă multe sentimente propice desăvârşirii noastre sufleteşti : 
căinţă, nimicnicie, smerenie, generozitate, milă şi întăreşte di- - 
spreţurile pentru deşertăciunile acestei lumi. îi 











Cea mai frumoasă şi cea mai populară carte ce s'a'scris despre 


SFÂNTA LITURGHIE 


a apărut în sfârşit şi în prelucrare românească. Un volum de - 
416 pagini de doctrină sănătoasă, luminată şi făcută vie cu.. 
fapte istorice culese din vieaţa suprajirească a Bisericii. 


Preoţii au acum la îndemână o carte minunată de medi- 
taţie şi de predici ; credincioşii o călăuză sigură care îi ya con- 
duce la cunoaşterea măreției misterului j»riiei sfintei liturghii 
şi îi va aprinde de dorul de a lua parte cât mai des Ja jertia 
altarului spre a se împărtăşi de nenumăratele binefaceri şi 
haruri ce ni le împărţeşte Impăratul Hristos la sfânta liturghie. 


Cartea se prezintă în condițiuni tecnice foarte bune cu 
ilustraţiuni originale în text lucrate în Franţa şi cu o copertă 
— icoană în culori — lucrată la Roma. 


Preţul 40 de Lei cuprins porto, 


Ne facem o datorie a spune de la început că numărul. 
exemplarelor tipărite e foarte mic şi de aceea Prea Cucernicii 
Preoţi şi credincioşii evlavioşi să se grăbească a o comanda la 


Mănăstirea Franciscană rom. unită .. 

Oradea. 


Redactor: Coriolan lămăian 

